Folketing
2005-09-06

Netop, det kan jeg sagtens forstå. Det er derfor, jeg siger, at vi skal sørge for at øge udbuddet af boliger i f.eks. Københavnsområdet eller Århusområdet, hvor der er behov for boliger. Hvad havde man ellers forestillet sig? Hvordan i alverden skulle jeg gå ind med en beskatning og sørge for retfærdighed her uden at ramme alle de egne af landet, hvor boligpriserne falder? Det er jo hamrende uretfærdigt. Man kan godt stille sig op og sige, at nu skal vi gøre noget ved det, og jeg kan sagtens se problemet, men hvad har man drømt om? Lad os tage Køge, et udmærket sted, der stiger boligen det ene år med 100.000 kr. Så skulle man så det ene år sige: Nu skal jeg betale noget mere i skat – nå, skal jeg det? – selv om jeg ikke har belånt huset. Men hvis jeg så endelig gjorde det, hvad så, hvis mit hus faldt i pris? Skulle vi så ind at beskatte bistandsklienten hårdere? Altså, det er jo mærkeligt. Man kan jo ikke sidde og navigere efter boligpriser på et frit ejendomsmarked og så sige, at det er måden, hvorpå man laver lighed. Det går ikke. Der er andre steder, vi skal sørge for det: i skattesystemet og via vores uddannelsespolitik og via vores arbejdsmarkedspolitik. (Kort bemærkning).